section_heading: Životopis
paragraph_text: Godine 1969, nakon nekoliko mjeseci mrkotrpnog rada, Christian Tissier najzad uspjeva da sakupi dovoljno novca za put u Japan. Malo prije nego što je stigao u Japan, O-Sensei je preminuo. Kada je stigao u Tokio, bio je gotovo bez novca, jer je većinu svoje ušteđevine potrošio na dolazak u Japan. Nakon teškog početka, ubrzo je našao posao kao model, a nešto kasnije je radio i kao profesor francuskog jezika. Ovim je sebi omogućio da se mirno smjesti u Japanu i usmjeri svoju pažnju i vrijeme na vježbanje aikida. Ostvario je jaku vezu s Moriteru Ueshibom, Morito Suganumom, Seishirom Endom, Tsuruzo Miyamotom i još mnogim drugim. Omiljeni učitelji su mu bili Yamaguchi Seigo, Kisaburo Osawa i Kisshomaru Ueshiba. Bio im je uke (asistent) tokom vježbanja i demonstracija. U Japanu, Tissier se još bavio i kenjutsom, karateom, kickboxingom, judom, kendom, te učio je japanski jezik. Tamo je proveo sedam godina, a ne godinu i po koliko je planirao, i dobio 4. Dan u aikidu.